Breytingar í sólvindinum valda því hins vegar að kragarnir geta stækkað eða minnkað og sjást þá ljósin á mismunandi breiddargráðum . Sem dæmi um þess konar breytingar má nefna að sólin sendir stöku sinnum frá sér gífurlegt magn af efni út í geiminn , svokallaða sólstróka . Þegar þeir ná til jarðarinnar geta norður - og suðurljósakragarnir náð mjög langt í átt að miðbaug og dæmi er um að orðið hafi vart við ljósaganginn á sjálfum miðbaugnum . Um þessar mundir hefur virkni sólarinnar verið mikil og því hafa norður - og suðurljósin verið tilkomumikil . Á síðunni Spaceweather.com má skoða ástand og virkni sólarinnar og spár um hvaða áhrif hún hefur á jörðina næstu daga og vikur . Á síðunni má nú lesa að búist er við miklum sólvindum 3. og 4. nóvember og hvetjum við lesendur okkar að sjálfsögðu til að nota tækifærið og skoða norðurljósin , og jafnvel stjörnurnar í leiðinni . Þrátt fyrir að þessi nýlega virkni í sólinni hafi haft fallegar norðurljósasýningar í för með sér , er virknin örlítið minni nú en síðasta vetur þegar virkni sólar var í hámarki . Virkni sólar er nefnilega lotubundin ; á ellefu ára fresti nær hún hámarki eins og var síðasta vetur . Auk þess sem virkni sólarinnar hefur áhrif á norðurljósin um þessar mundir , er önnur ástæða fyrir því hversu virk þau eru nú . Vegna brautarhalla jarðar gagnvart miðbaug sólar háttar þannig til að jörðin er betur staðsett til að verða fyrir rafagnaskýjunum nærri jafndægrum en á öðrum árstíðum . Þess vegna eru norðurljós tíðust á haustin og vorin , en ekki um hávetur . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .